**Пасха.**

Гади авыл өенең күренеше,пич янып тора, өстәлдә буялган күкәйләр, каймаклар. Өй чиста итеп бәйрәмгә җыелган.Өйдә әби белән бабай, әби пич янында коймак пешерә, бабай өстәл янында коймак белән сыйланып утыра.

**Бабай:**Эй, әбисе бигрәк тә тәмле итеп пешерәсен инде син шушы пич коймакларыңны.Телләрне йотарлык була.

**Әби:**Аша, бабай, аша бәйрәм бит бүген. Менә эссесен алдым, монысы тагын да тәмлерәк(пичтән таба белән коймак ала)

**Бабай:**Алла болары кайнар. Әз генә суынып китсен әле, авызга да кабарлык түгел. Туктале тәрәзәгә карыйм әле, балалар күкәй җыеп кермәсләрме, аларны да сыйлар идек.(тәрәзәгә карый) Керәләр бугай, әнә думыйлардан чыктылар безгә таба киләләр. Керәләр,керәләр.(бер көтү балалар матур янчыклар асып күкәй җыеп, шау-гөр килеп керәләр)

-Христос терелеп торган! 3тапкыр

-Чыннан да терелеп торган!

**Әби:**(пич яныннан алгарак килә).Әй балалар бигрәк күп җыйгансыз инде.Сезгә дигән күкәйләрем дә калмады бит инде.

**Бабай:**Балаларны куркытасың бит инде. Әбиегәзнең тавыклары күп аның, күкәйләрне күп салалар, әле җитмәсә балаларга дип кыш буе җыя.

**Әби:**Бигрәк матур кызлар,малайлар әйдәгез әле бабагыз белән миңа үз һөнәрләрегезне күрсәтегез әле.Бабай әйдәле уйна әле бер тальян,биет әле балаларны.(бию көе башлана балалар тыпырдашып бииләр, кулларында күкәйле пакетлар) Ай булдырдыгыз, бигрәк матур биедегез.Ә хәзер бер матур итеп тә җырлап күрсәтегез.Үзебезнең,керәшен халык җырларын беләсезме икән?(балалар керәшен халык җырын җырлыйлар)

Әкрен кирәк,ипләп кирәк

Ишетергә сандугач сайрауларын.

Суда балык йөзәдер лә,

Су салкынын сизәдер, һай сизәдер,

Авылыбызда бер чибәр бар,

Үзәгемне өзәдер, һай өзәдер.

Әкрен кирәк,ипләп кирәк

Ишетергә сандугач сайрауларын.

**Әби:**Булдырдыгыз балалар,рәхмәт сезгә борынгы җырларыбызны да онытмыйсыз.Әйдәгез әле ачыгыз янчыкларыгызны өләшим әле пасха күчтәнәчләремне.

**Үринә:**Күкәйне дә җыеп бетердек янчыкларыбыз да тулды,әйдәгез киттек тау башына, күкәй тәгәрәтеп уйнарга. Әйдә үзебез белән әби белән бабайны да алабыз. Әйдәгез бергә-бергә күңеллерәк булыр.

**Бабай:**Әйдә әбисе,чабатыңны ки тизрәк.Мин,тальян алыйм киттекме бер яшь чакларны искә төшереп алыйк.

**Әби:**Әйдә бабай,киттек,иярик артларыннан.(тагын музыкага чыгалар,болын,тау күренеше)

**Үринә:**Әйдәгез күкәй тәгәрәтешле уйныйбыз кемнеке ераккарак тәгәри.

-Минеке кара кайда кадәр тәгәрәде.

-Минеке синекен узып китте.

-Карагыз әле минеке кая җитте!

(балалар 1 әр күкәй тәгәрәтәләр һәм кире үз капчыкларына салып куялар)

**Палый:**Әйдәгез егетләргә каршы кызлар җыр җырлыйбыз.(“Эх тугай,тугай” җыры башкарыла)

**Үринә:**Әйдәгез, “Йөзек салышлы” уены уйныйбыз,кемнең йөзеге бар?

**Палый:**Минеке, әйдә үзем салам.(Балалар йөзек салышлы уенын уйныйлар,1бала(йөзек калган)биеп,2бала калган балага кушылып барысы бергә парлы бию башкаралар)